Rakip Zhguni

Rakip Zhguni (Qafë të Shmilit, Elbasan, 14 tetor 1948), shkrimtar, poet studiues dhe redaktor.

 Jetëshkrimi 
Shkollën fillore dhe atë 7-vjeçare i kreu në vendlindje. Arsimin e mesëm e kreu në shkollën e mesme pedagogjike “Luigj Gurakuqi” në vitin 1966 me rezultate të larta në mësime, duke marrë diplomën shkëlqyeshëm.

Më 1 shtator 1966 filloi punën si mësues në fillim në Lugaxhi e më pas në Qafë, ku hapi për herë të parë shkollën 7-vjeçare. Pas ushtrisë, punoi mësues në Dëshiran, Grekan, në Qafë të Shmilit, në Labinot, Guri i Zi dhe e mbylli në fshatin Vidhas të Elbasanit. Mbaroi studimet në ILP “A.Xhuvani” (sot universiteti "Aleksandër Xhuvani") në degën gjuhë e letërsi shqipe.

 Krijimtaria 
Krijimtaria e tij letrare filloi që në bankat e shkollës. Më 2000 botoi librin e tij të parë poetik “Një plagë më shumë”, që do të ndiqet edhe nga afro 30 të tjerë. Krijimtaria e tij përmbledh poezi dhe prozë, botime për fëmijë, disa monografi, fjalor krahinor, fjalor poetik dhe historiku i zonës. Është redaktor i mbi 70 librave të autorëve të ndryshëm, kryesisht elbasanas.

Vitet e fundit ka marrë pjesë në disa programe televizive ku ka folur për eksperiencën e tij dhe ka prezantuar punimet e tij më të fundit.

 Botime 

 Një plagë më shumë, vjersha, 2000
 Agshol (bashkautor) haiku, 2001
 Prush, poezi, (bashkautor), 2002
 Viti i zi ’97, ditar 1, 2003
 Me diellin luaj vetë, vjersha për fëmijë, 2003
 Skilja që më hëngri bukën, tregime për fëmijë, 2003
 Kuvend me Migjenin, poezi për të rinj, 2004
 Tjetërsim, ese, 2004
 Haiku (bashkautor), 2004
 Shmili, historik 1, 2007
 Gur i vendit tim, poezi, 2008
 Një çikëz mëngjes, haiku shqip-anglisht, 2008
 Fjalor krahinor i Shmilit, 2008
 Shpirti i fjalës, monografi, 2017
 Përmendore e dashurisë njerëzore, monografi, 2017
 Pak dritë, poezi, 2018
 Frymë e shenjtë, monografi, 2021
 Sytë e saj, tregime e novela, 2022
 Çerdhe dashurie, vjersha, 2022
 Majtas apo djathtas, skica e tregime, 2023
 Fjalor gjuhësor e poetik i poetit Nexhip Ejupi, 2023
 Zogu dhe molla, vjersha për fëmijë, 2023
 Ankesa e notave, vjersha e poemë për fëmijë, 2023
 Nën dritën e shkrimeve (bashkautor), 2024
 Fjalor krahinor (bot. II, i zgjeruar e përmirësuar), 2024
 Rrugëtim... (shënime për vepra dhe autorë), 2024
 ABC, vjersha dhe poemë për fëmijë, 2025
 Shembullori, vjersha dhe poemë për fëmijë, 2025
 Trimi i pulave, fabula e përalla për më të rriturit, 2025

 Lidhje të jashtme 
Intervistë me Rakip Zhgunin

 Referime 

Kategoria:Autorë elbasanas
Kategoria:Redaktorë shqiptarë
Kategoria:Arsimtarë shqiptarë